ddrg/super_eurlex huggingface dataset:
(2)

Be to, infrastruktūros valdytojas gali pateikti šią informaciją: i) traukinių, kurių didžiausias greitis yra didesnis kaip 200 km/h – lėtėjimo profilį ir lygiavertę atsako trukmę horizontaliame geležinkelio kelyje; ii) traukinių sąstatų arba pastovios sudėties traukinių, kurių didžiausias greitis yra ne didesnis kaip 200 km/h – lėtėjimo profilį (kaip nurodyta i punkte) arba stabdymo masės procentinę dalį; iii) kitų traukinių (keičiamos sudėties traukinių, kurių didžiausias greitis yra ne didesnis kaip 200 km/h) – stabdymo masės procentinę dalį. Jei infrastruktūros valdytojas pateikia pirmiau nurodytą informaciją, ji turi būti prieinama visoms geležinkelio įmonėms, kurios ketina naudoti traukinius jo tinkle. Be to, turi būti prieinamos ir stabdymo lentelės, kurios esamose geležinkelio linijose jau naudojamos ir buvo priimtos prieš įsigaliojant šiam reglamentui.
(99)

Be to, bendrovė teigė, kad atitinkamas dviračių dalis ji pirko iš susijusios bendrovės per nesusijusį prekiautoją. Tačiau atlikus tyrimą nustatyta, kad ataskaitinio laikotarpio pabaigoje už sudedamąsias dalis, pirktas iš šio nesusijusio prekiautojo, liko nesumokėta maždaug 5 mln. USD. Atsižvelgiant į tai, kad ši nesumokėta skola atitiko daugiau kaip 90 % visų bendrovės pardavimų Sąjungoje ataskaitiniu laikotarpiu, toks faktas verčia abejoti įmonės ir prekiautojo ryšiu. Be to, atlikus tikrinimą paaiškėjo, kad šis tariamai nesusijęs prekiautojas taikė nenuoseklų pelno dydį, todėl negalima pasitikėti sudedamųjų dalių kainomis, nustatytomis Pakistano bendrovei. Galiausiai bendrovė sudedamąsias dalis pirko tiesiogiai iš susijusių bendrovių Šri Lankoje ir Kambodžoje ir iš vienos nesusijusios bendrovės Šri Lankoje, tačiau tikrinamojo vizito metu negalėjo įrodyti nė vienos sudedamosios dalies kilmės, išskyrus padangas, įsigytas Šri Lankoje. Be to, pagal šių trijų bendrovių įstatus jų veikla yra susijusi tik su dviračių gamyba ir neapima dviračių dalių, todėl padaryta išvada, kad šios sudedamosios dalys buvo iš Kinijos. Atsižvelgiant į tai, žaliavos (dviračių dalys) iš Kinijos sudarė daugiau nei 60 % visos galutinio produkto sudedamųjų dalių vertės. Be to, nustatyta, kad atliekant surinkimo operaciją sukurta įvežtų sudedamųjų dalių pridėtinė vertė buvo mažesnė nei 25 % šios bendrovės gamybos sąnaudų.
(6)

manoma, kad dėl toliau nurodytų priežasčių tiems gyvūniniams produktams suteikiamos pakankamos gyvūnų sveikatos garantijos, susijusios su jų pateikimu parodos „EXPO Milano 2015“ vietoje, kaip apibrėžta Reglamente (ES) 2015/329. Japonija Pasaulinei gyvūnų sveikatos organizacijai deramai praneša apie gyvūnų ligų protrūkius. Japonijoje niekada nebuvo pranešta apie afrikinį kiaulių marą, apie galvijų marą Japonijoje nebuvo pranešta nuo 1922 m., apie vezikulinę kiaulių ligą – nuo 1975 m., apie klasikinį kiaulių marą – nuo 1992 m. ir apie snukio ir nagų ligą – nuo 2010 m. Be to, tie produktai atitinka Japonijos visuomenės sveikatos reikalavimus ir yra tinkami vartoti maistui Japonijoje. Be to, paroda „EXPO Milano 2015“ yra laikinas renginys ir Reglamente (ES) 2015/329 numatytos griežtos kontrolės priemonės, skirtos gyvūniniams produktams, kurie nevisiškai atitinka Sąjungos importui taikomus sveikatos reikalavimus. Tuo reglamentu taip pat užtikrinama, kad tie produktai būtų atsekami visais jų vežimo, laikymo, pristatymo ir liekanų ar atliekų šalinimo etapais ir naudojami tik parodos tikslais;
1)

5 straipsnis papildomas 3a dalimi: „3a. Nukrypstant nuo šio straipsnio 2 dalies, Tarybos reglamento (EB) Nr. 73/2009 I priede nurodytų tiesioginių išmokų atveju 2015 finansiniais metais taikomos šios sąlygos: a) jei šio straipsnio 2 dalies pirmoje pastraipoje nurodyta riba išmokoms už 2014 kalendorinius metus, skirtoms ne vėliau kaip 2015 m. spalio 15 d., panaudojama ne visa ir nepanaudota tos ribos dalis viršija 2 %, ta nepanaudota dalis sumažinama iki 2 %; b) jei valstybės narės pagal Reglamento (EB) Nr. 73/2009 III antraštinės dalies 3 skyrių taiko bendrosios išmokos schemą, tiesioginės išmokos (išskyrus Europos Parlamento ir Tarybos reglamente (ES) Nr. 228/2013 (4) ir Europos Parlamento ir Tarybos reglamente (ES) Nr. 229/2013 (5) numatytas išmokas) už 2013 kalendorinius metus arba ankstesnius kalendorinius metus, skirtos pasibaigus mokėjimo terminui, bus tinkamos finansuoti EŽŪGF lėšomis tik tuo atveju, jei bendra 2015 finansiniais metais skirtų tiesioginių išmokų suma, prireikus pakoreguota iki sumų, kurioms dar nepritaikytas Reglamento (EB) Nr. 73/2009 11 straipsnyje arba Reglamento (ES) Nr. 1306/2013 26 straipsnyje numatytas patikslinimas, neviršija Reglamento (EB) Nr. 73/2009 VIII priede 2014 kalendoriniams metams nustatytos viršutinės ribos ir atsižvelgiama į sumas, gautas taikant Reglamento (EB) Nr. 73/2009 136b straipsnį 2014 kalendoriniais metais, kaip nurodyta to reglamento VIIIa priede; c) jei valstybės narės taiko vienkartinės išmokos už plotus schemą, kaip nustatyta Reglamento (EB) Nr. 73/2009 122 straipsniu, tiesioginės išmokos už 2013 kalendorinius metus arba ankstesnius kalendorinius metus, skirtos pasibaigus mokėjimo terminui, bus tinkamos finansuoti EŽŪGF lėšomis tik tuo atveju, jei bendra 2015 finansiniais metais skirtų tiesioginių išmokų suma, prireikus pakoreguota iki sumų, kurioms dar nepritaikytas Reglamento (EB) Nr. 73/2009 11 straipsnyje arba Reglamento (ES) Nr. 1306/2013 26 straipsnyje numatytas patikslinimas, neviršija atskirų viršutinių ribų, nustatytų atitinkamos valstybės narės tiesioginėms išmokoms už 2014 kalendorinius metus, sumos; d) a, b ar c punktuose nurodytas ribas viršijančios išlaidos sumažinamos 100 %. Kai tikrinama, ar įvykdyta šios dalies pirmos pastraipos b arba c punkte nustatyta sąlyga, į Reglamento (ES) Nr. 1306/2013 26 straipsnio 5 dalyje nurodytų kompensacijų sumas neatsižvelgiama.
(1)

Atlikus antidempingo tyrimą (toliau – ankstesnis tyrimas), Taryba Reglamentu (EB) Nr. 1256/2008 (2) tam tikriems importuojamiems Baltarusijos, Kinijos Liaudies Respublikos (toliau – KLR), Rusijos, Tailando ir Ukrainos kilmės suvirintiems vamzdžiams ir vamzdeliams iš geležies arba nelegiruotojo plieno, kurių KN kodai šiuo metu yra ex 7306 30 41, ex 7306 30 49, ex 7306 30 72 ir ex 7306 30 77, nustatė galutinį antidempingo muitą (toliau – galutinės antidempingo priemonės). Nustatytos priemonės – 10,1–90,6 % ad valorem muitas.
(1)

Reglamente (EB) Nr. 852/2004 nustatyta, kad maisto tvarkymo subjektai privalo laikytis to reglamento II priedo IV skyriuje išdėstytų bendrųjų maisto produktų vežimo higienos reikalavimų. Minėto skyriaus 4 punkte reikalaujama, kad nefasuoti skysčio, granulių ar miltelių pavidalo maisto produktai būtų vežami tik maisto produktams vežti skirtose talpyklose ir (arba) konteineriuose arba cisternose. Tačiau šis reikalavimas nėra praktiškas ir maisto tvarkymo subjektams užkrauna pernelyg didelę naštą, kai yra taikomas skystų aliejų ir riebalų, skirtų arba potencialiai skirtų maistui, vežimui jūrų laivais. Be to, jūrų laivų, skirtų tik maisto produktams vežti, nepakanka, kad būtų galima vykdyti nepertraukiamą prekybą tokiais aliejais ir riebalais;
(8)

tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra valifenalato, registraciją. Valstybės narės turėtų atitinkamai iš dalies keisti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;
3.3.5.1.

Kraštinės priekinės sėdimosios vietos Jeigu įrengti saugos diržai su atskirame apatiniame šoniniame tvirtinimo taške įtaisytu inercinės ritės diržo įtraukikliu: — atliekamas 3.4.1–3.4.1.3 punktuose nustatytas tvirtinimo įtaisų bandymas, per kurį jie atitinkamomis jėgomis veikiami naudojant įtaisą, geometriškai atitinkantį trijose vietose tvirtinamą diržą su apatiniame šoniniame tvirtinimo taške įtaisytu inercinės ritės diržo įtraukikliu ir per viršutinį tvirtinimo įtaisą veikiančiu D žiedu. Jeigu įrengti saugos diržai be atskirame apatiniame šoniniame tvirtinimo taške įtaisyto inercinės ritės diržo įtraukiklio: — atliekamas 3.4.2–3.4.2.2 punktuose nustatytas tvirtinimo įtaisų bandymas, per kurį jie atitinkamomis jėgomis veikiami naudojant įtaisą, geometriškai atitinkantį trijose vietose tvirtinamą diržą, kurio ritė ne inercinė, — be to, atliekamas 3.4.3–3.4.3.1 punktuose nustatytas apatinių tvirtinimo įtaisų bandymas, per kurį jiems jėgos perduodamos naudojant įtaisą, atitinkantį juosmens diržą, — gamintojo prašymu abu bandymai gali būti atliekami su dviem skirtingomis konstrukcijomis. Jeigu viršutinio saugos diržo tvirtinimo taško aukštis reguliuojamas ranka be įrankių, techninės tarnybos nuožiūra turi būti nustatyta nepalankiausia (t. y. blogiausio atvejo) jo padėtis. Jeigu įrengti keli viršutiniai saugos diržo tvirtinimo taškai, skirti naudoti su specialaus tipo (pvz., diržų komplekto tipo) saugos diržu, atliekamas 3.4.5–3.4.5.2 punktuose reikalaujamas visų tokių tvirtinimo taškų bandymas, per kurį jie atitinkamomis jėgomis veikiami naudojant įtaisą, geometriškai atitinkantį prie tų tvirtinimo įtaisų skirto tvirtinti saugos diržo tipą.
(6)

siekiant išvengti neproporcingų nepageidaujamos priegaudos tvarkymo išlaidų ir remiantis Reglamento (ES) Nr. 1380/2013 15 straipsnio 5 dalies c punkto ii papunkčiu, mažų pelaginių žuvų žvejybos atveju tikslinga nustatyti įpareigojimo iškrauti visą laimikį de minimis išimtį, nustatant viso per metus sužvejojamo rūšių, kurioms taikomas įpareigojimas iškrauti visą laimikį, žuvų kiekio procentinę dalį. Susijusių valstybių narių pateiktose bendrose rekomendacijose pritariama de minimis išimčiai, nes išlaidos, susidarančios tvarkant nepageidaujamą priegaudą tiek laive (rūšiavimas ir krovimas į dėžes, sandėliavimas ir išsaugojimas), tiek ir sausumoje (gabenimas ir sandėliavimas, saugojimas, pardavimas ir perdirbimas arba specialiųjų atliekų naikinimas), yra pernelyg didelės, palyginti su nedidele arba kartais visai neegzistuojančia tokios nepageidaujamos priegaudos ekonomine nauda. Žuvininkystės mokslo, technikos ir ekonomikos komitetas, peržiūrėjęs valstybių narių pateiktus įrodymus, padarė išvadą, kad bendrose rekomendacijose pateikiami argumentai dėl išlaidų padidėjimo tvarkant nepageidaujamą priegaudą, kai kuriais atvejais paremti ir kokybiniu išlaidų vertinimu, yra pagrįsti (4). Atsižvelgiant į tai, kas išdėstyta pirmiau ir kadangi nėra kitokios mokslinės informacijos, tikslinga nustatyti de minimis išimtį pagal bendrose rekomendacijose siūlomus procentinius dydžius neviršijant Reglamento (ES) Nr. 1380/2013 15 straipsnio 1 dalies c punkte leidžiamų lygių;
(8)

Komisijos reglamento (ES) Nr. 1272/2009 (13) 14 straipsnio 1 dalies antroje pastraipoje nustatyta, kad Komisija priima sprendimą per 2 darbo dienas nuo to reglamento 13 straipsnio 1 dalyje nurodyto pranešimo ir per 5 darbo dienas nuo to reglamento 13 straipsnio 3 dalyje nurodyto pranešimo. Komisijos deleguotuoju reglamentu (ES) Nr. 949/2014 (14) sviestui ir nugriebto pieno milteliams taikoma valstybės intervencija pratęsta iki 2014 m. gruodžio 31 d.;
3)

įterpiamas 3a straipsnis: „3a straipsnis 2015 m. kvotos laikotarpio importo teisių paraiškos 1. Importo teisių paraiškos pateikiamos per pirmąsias septynias mėnesio, einančio prieš kiekvieną 2 straipsnio 2 dalyje nurodytą laikotarpio dalį, dienas. 2. Teikiant importo teisių paraišką pateikiamas 35 EUR už 100 kilogramų užstatas. 3. Teikdami pirmąją tam tikrų kvotos metų importo teisių paraišką, pareiškėjai pateikia įrodymų, kad per 12 mėnesių iki pirmosios paraiškos pateikimo jie pagal atitinkamas muitų teisės aktų nuostatas importavo arba jų vardu buvo importuotas tam tikras paukštienos produktų, kurių KN kodai yra 0207, 0210 99 39, 1602 31, 1602 32 arba 1602 39 21, kiekis (referencinis kiekis). Bendrovė, įsteigta sujungus kelias bendroves, kurių kiekviena importavo referencinį kiekį, teikdama paraišką gali sudėti tuos referencinius kiekius. 4. Visas kiekis, nurodytas per vieną importo tarifinės kvotos laikotarpio dalį pateiktoje importo teisių paraiškoje, neturi viršyti 25 % pareiškėjo referencinio kiekio. Šios taisyklės neatitinkančias paraiškas kompetentingos institucijos atmeta. 5. Valstybės narės iki 14-tos mėnesio, per kurį pateiktos paraiškos, dienos praneša Komisijai apie bendrus visose paraiškose nurodytus kiekius, išreikštus produkto svorio kilogramais (įskaitant informaciją apie tai, kad pranešamų duomenų nėra) ir suskirstytus pagal eilės numerius. 6. Importo teisės suteikiamos nuo 23-ios mėnesio, kurį pateikiamos paraiškos, dienos ir ne vėliau kaip paskutinę to mėnesio dieną. 7. Jei taikant Reglamento (EB) Nr. 1301/2006 7 straipsnio 2 dalyje nurodytą paskirstymo koeficientą suteikiama mažiau importo teisių negu nurodyta pateiktose paraiškose, nedelsiant grąžinama atitinkama pagal 2 dalį pateikto užstato dalis. 8. Importo teisės galioja nuo kvotos laikotarpio dalies, kurią apima pateikta paraiška, pirmosios dienos iki 2015 m. gruodžio 31 d. Importo teisės neperleidžiamos.“ ;
8)

su „Florida Certified Organic Growers and Consumers, Inc. (FOG), DBA as Quality Certification Services (QCS)“ susijusio įrašo 3 punktas pakeičiamas taip: „3. Trečiosios šalys, kodai ir atitinkamos produktų kategorijos: Trečioji šalis Kodas Produktų kategorija A B C D E F Bahamos BS-BIO-144 x – – x – x Kinija CN-BIO-144 x – x x – x Dominikos Respublika DO-BIO-144 x – x x – x Ekvadoras EC-BIO-144 x – x – x x Gvatemala GT-BIO-144 x – – x – – Hondūras HN-BIO-144 x – x x x – Malaizija MY-BIO-144 x – – x – x Meksika MX-BIO-144 x – – x – x Nikaragva NI-BIO-144 x – x x – x Peru PE-BIO-144 x – – x – x Filipinai PH-BIO-144 x – x x – x Salvadoras SV-BIO-144 x – x x – x Pietų Afrika ZA-BIO-144 x – – x – x Taivanas TW-BIO-144 x – x x – x Turkija TR-BIO-144 x – – x – x“
(24)

be to, bendroji įmonė ECSEL turėtų naudoti Komisijos administruojamas elektronines priemones, kad būtų užtikrintas atvirumas, skaidrumas ir sudarytos palankesnės sąlygos joje dalyvauti. Todėl bendrosios įmonės ECSEL paskelbti kvietimai teikti pasiūlymus taip pat turėtų būti skelbiami dalyviams skirtame bendrame portale ir pasitelkiant kitas Komisijos administruojamas programos „Horizontas 2020“ elektronines sklaidos priemones. Be to, bendroji įmonė ECSEL turėtų Komisijos ataskaitų teikimo prievolėse nustatytu periodiškumu teikti atitinkamus tinkamos formos duomenis, susijusius su, inter alia, pasiūlymais, pareiškėjais, dotacijomis ir dalyviais, kad juos būtų galima įtraukti į Komisijos administruojamas programos „Horizontas 2020“ ataskaitų teikimo ir sklaidos elektronines sistemas;
(7)

be to, reikia iš dalies pakeisti Reglamento (EB) Nr. 669/2009 II priedą, visų pirma siekiant bendrame įvežimo dokumente atsižvelgti į to reglamento 8 straipsnio nuostatas dėl tolesnio vežimo. Taip pat reikia padaryti bendro įvežimo dokumento gairių papildomų techninių pakeitimų;
6.

Vartotojų rinkų ir vartotojams teikiamos informacijos skaidrumo didinimas užtikrinant, kad vartotojai turėtų palyginamus, patikimus ir lengvai prieinamus duomenis, įskaitant tarpvalstybiniais atvejais, kurie padėtų jiems palyginti ne tik kainas, bet ir prekių bei paslaugų kokybę ir tvarumą a) informuotumo vartotojams aktualiais klausimais didinimo kampanijos, be kita ko, su valstybėmis narėmis rengiamais bendrais veiksmais; b) veiksmai, kuriais didinamas vartotojų rinkų, pavyzdžiui, mažmeninių finansinių produktų, energijos, skaitmeninio ryšio ir telekomunikacijų, transporto rinkų, skaidrumas; c) veiksmai, kuriais vartotojams sudaromos palankesnės sąlygos gauti aktualią, palyginamą, patikimą ir lengvai prieinamą informaciją apie prekes, paslaugas ir rinkas, visų pirma apie prekių ir paslaugų kainas, kokybę ir tvarumą, nesvarbu, internetu ar kitais būdais, pavyzdžiui, produktams palyginti skirtose interneto svetainėse, ir veiksmai, kuriais užtikrinama aukšta tokių interneto svetainių kokybė ir patikimumas, be kita ko, tarpvalstybinio pirkimo atvejais; d) veiksmai, kuriais gerinama vartotojų prieiga prie informacijos apie tvarų prekių vartojimą ir paslaugų naudojimą; e) parama Tarybai (išskyrus Užsienio reikalų tarybą) pirmininkaujančios valstybės narės organizuojamiems renginiams Sąjungos vartotojų reikalų politikos klausimais, atitinkančiais nustatytus Sąjungos politikos prioritetus; f) nacionalinėms skundų nagrinėjimo įstaigoms skirti finansiniai įnašai, siekiant joms padėti taikyti suderintą vartotojų skundų ir pasiteiravimų klasifikavimo ir pranešimo sistemos metodiką; g) parama visoje Sąjungoje veikiančioms įstaigoms siekiant rengti elgesio kodeksus, geriausią praktiką ir gaires kainų, kokybės ir tvarumo palyginimo klausimais, be kita ko, produktams palyginti skirtose interneto svetainėse; h) parama komunikacijai vartotojų srities klausimais, be kita ko, skatinant žiniasklaidą platinti tikslią ir aktualią informaciją vartotojų srities klausimais.
19.

Ubaidullah Akhund Yar Mohammed Akhund (alias a) Obaidullah Akhund, b) Obaid Ullah Akhund) Titulas: a) Mullah, b) Hadji, c) Maulavi. Įtraukimo į sąrašą priežastys: Talibano režimo gynybos ministras. Gimimo data: a) apie 1968 m., b) 1969 m. Gimimo vieta: a) Sangisar kaimas, Panjwai rajonas, Kandahar (Kandaharo) provincija, Afganistanas, b) Arghandab (Argandabo) rajonas, Kandahar (Kandaharo) provincija, Afganistanas, c) Nalgham sritis, Zheray rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) buvo vienas iš mulos Mohammed Omar pavaduotojų, b) buvo Talibano Aukščiausiosios tarybos narys, atsakingas už karines operacijas, c) 2007 m. sulaikytas, buvo kalinamas Pakistane, d) patvirtinta, kad 2010 m. kovo mėn. mirė ir palaidotas Karačyje (Pakistanas), e) santuokos ryšiais susijęs su Saleh Mohammad Kakar Akhtar Muhammad, f) priklausė Alokozai genčiai. Įtraukimo į JT sąrašą data:2001 01 25. Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos: Ubaidullah Akhund buvo Mohammed Omar pavaduotojas ir už karines operacijas atsakingas Talibano vadovybės narys.
(8)

tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių nuo medžiagos patvirtinimo laikotarpis, per kurį jos peržiūrėtų augalų apsaugos produktų, kurių sudėtyje yra spirotetramato, registraciją. Valstybės narės turėtų atitinkamai iš dalies keisti, pakeisti arba panaikinti registraciją. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;
(7)

tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra Trichoderma atroviride (padermės I-1237), registraciją. Valstybės narės turėtų atitinkamai pataisyti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB, turėtų būti pateiktas ir įvertintas III priede nustatytas atnaujintas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį ir taikant vienodus principus;
09.2672

ex 8529 90 92

75

Spausdintinė plokštė su šviesos diodais (LED): — su prizmėmis / lęšiais arba be jų ir — su jungtimi (-is) arba be jų, naudojama 8528 pozicijai priskiriamų prekių vidinio apšvietimo įtaisams gaminti (1)

1 1–12 31

115 000 000 vnt.
(11)

Sąjungos laivų žvejybos Norvegijos vandenyse galimybės ir Norvegijos laivų žvejybos Sąjungos vandenyse galimybės nustatomos kasmet atsižvelgiant į konsultacijų dėl žvejybos teisių, kurios vykdomos vadovaujantis dvišaliu susitarimu su Norvegija dėl žvejybos (7), rezultatus. Kol nebuvo baigtos konsultacijos dėl 2013 m. susitarimų, Reglamentu (ES) Nr. 40/2013 buvo nustatytos laikinosios tam tikrų žuvų išteklių žvejybos galimybės. 2013 m. sausio 18 d. konsultacijos su Norvegija buvo baigtos, o Tarybos reglamentu (ES) Nr. 297/2013 (8) iš dalies pakeistos atitinkamos Reglamento (ES) Nr. 40/2013 nuostatos. Tačiau paprastųjų brosmių ištekliai IV zonos Norvegijos vandenyse per klaidą nebuvo įtraukti į Reglamentą (ES) Nr. 297/2013. Be to, šiaurinių žydrųjų merlangų, kuriuos Norvegijai leidžiama sužvejoti II, IVa, V, VI zonų į šiaurę nuo 56° 30′ šiaurės platumos lygiagretės ir VII zonos į vakarus nuo 12° vakarų ilgumos dienovidinio Sąjungos vandenyse, kiekis neatitinka per konsultacijas su šia šalimi sutarto kiekio. Todėl Reglamento (ES) Nr. 40/2013 IA priedas turėtų būti atitinkamai iš dalies pakeistas;
(8)

tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis nuo medžiagos patvirtinimo, per kurį jos patikslintų augalų apsaugos produktų, kurių sudėtyje yra dinatrio fosfonato, registraciją. Valstybės narės turėtų atitinkamai iš dalies keisti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;
(1)

2008 m. rugpjūčio 8 d. Komisijos reglamente (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (2), nustatyta, kad prekės, kurioms taikomas tas reglamentas, į Sąjungą gali būti importuojamos arba per ją vežamos tranzitu tik iš trečiųjų šalių, teritorijų, zonų ar skyrių, kurie yra išvardyti to reglamento I priedo 1 dalies lentelės 1 ir 3 skiltyse;
(20)

Atlikus tyrimą nustatyta, kad kainos, kurias mokėjo Noblelift per PTL už Kinijos karšto valcavimo anglies plieną, kuris yra pagrindinė žaliava, sudaranti 25 % galutinio produkto kainos, buvo reikšmingai iškraipytos, nes jos buvo maždaug 24-31 % mažesnės už tarptautines kainas per tą patį laikotarpį. Tarptautinės kainos buvo pagrįstos Sąjungos ir Šiaurės Amerikos rinkų statistiniais duomenimis, gautais iš Steel Business Briefing (7), taip pat COMEXT importo kainomis. Atsižvelgiant į tai, buvo nustatyta, kad Kinijos plieno kainos aiškiai neatitiko rinkos verčių. Be to, įprasta praktika, kad valstybė kišasi į žaliavų rinką. Kinijos dvyliktajame penkmečio plane (2011 - 2015 m.) dėl geležies ir plieno sektorių numatytos įvairios priemonės, kurios rodo, kad plieno pramonės įmonės neturi galimybės veikti kitaip nei pagal Kinijos Vyriausybės duotus nurodymus, nes Kinijos valstybė vykdo griežtą kontrolę. Todėl daroma išvada, kad Noblelift neatitinka pirmojo RER kriterijaus reikalavimų.